**SÚŤAŽNÉ PODKLADY**

**k zriadeniu dynamického nákupného systému (ďalej aj „DNS“)**

**Zabezpečenie nákupu, dodávky a distribúcie elektriny a plynu DNS**

(Tovary)

**zadávaný postupom užšej súťaže**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení

neskorších predpisov (ďalej len „zákon“)

Súlad súťažných podkladov so zákonom potvrdzuje procesný garant:

Martin Raučina

odbor verejného obstarávania SE MVSR

Za verejného obstarávateľa:

Mgr. Ľubomír Kubička

riaditeľ odboru verejného obstarávania SE MVSR

V Bratislave, október 2021

(aktualizácia 29. september 2025)

**OBSAH SÚŤAŽNÝCH PODKLADOV**

**Časť I. INFORMÁCIE O VEREJNOM OBSTARÁVATEĽOVI**

1. Identifikácia verejného obstarávateľa

**Časť II. VŠEOBECNÉ INFORMÁCIE**

 2 Spôsob fungovania dynamického nákupného systému

 3 Podmienky používania elektronických zariadení v rámci dynamického nákupného systému

 4 Dostupnosť dokumentov k verejnému obstarávaniu, komunikácia a výmena informácií

**Časť III. INFORMÁCIE O PREDMETE ZÁKAZKY**

 5 Predmet zákazky

 6 Rozdelenie dynamického nákupného systému na kategórie tovarov

 7 Miesto dodania/poskytnutia predmetu zákazky

 8 Dĺžka trvania dynamického nákupného systému a lehota dodania/poskytnutia predmetu zákazky

 9 Zdroj finančných prostriedkov

**Časť IV. INFORMÁCIE O ŽIADOSTI O ÚČASŤ, PODMIENKACH ÚČASTI, POŽIADAVKÁCH A POSÚDENIE ICH SPLNENIA**

10 Žiadosť o účasť

11 Obsah žiadosti o účasť

12 Podmienky účasti vo verejnom obstarávaní a čestné vyhlásenie záujemcu

13 Oprávnenie predložiť žiadosť o účasť a späť vzatie žiadosti o účasť

14 Miesto a lehota na predkladanie žiadostí o účasť a sprístupnenie týchto žiadostí

15 Posúdenie splnenia podmienok účasti

16 Vysvetľovanie dokladov na preukázanie splnenia podmienok účasti

17 Vylúčenie záujemcu

**Časť V. ZRIADENIE DYNAMICKÉHO NÁKUPNÉHO SYSTÉMU A ZADÁVANIE KONKRÉTNYCH ZÁKAZIEK V RÁMCI DYNAMICKÉHO NÁKUPNÉHO SYSTÉMU**

18 Zaradenie záujemcov do zriadeného dynamického nákupného systému

19 Zadávanie zákaziek v rámci dynamického nákupného systému

**Časť VI. PRÍPRAVA PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

20 Vyhotovenie a jazyk ponuky

21 Variantné riešenie

22 Mena a ceny uvádzané v ponukách, mena finančného plnenia

23 Zábezpeka ponuky

**Časť VII.OBSAH PONUKY PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

24 Obsah ponuky

**Časť VIII.PREDKLADANIE A VYHODNOCOVANIE PONÚK NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

25 Oprávnenie predložiť ponuku

26 Predloženie ponuky a späť vzatie ponuky

27 Miesto a lehota na predkladanie ponúk

28 Lehota viazanosti ponúk

29 Otváranie ponúk

30 Vyhodnocovania ponúk

31 Vysvetľovanie ponuky, odôvodnenie mimoriadne nízkej ponuky

32 Vylúčenie ponuky/uchádzača

33 Vyhodnocovanie návrhov na plnenie kritérií

34 Elektronická aukcia

35 Informácia o výsledku vyhodnocovania ponúk

**Časť IX. UZAVRETIE ZMLUVY**

36 Uzavretie zmluvy

37 Ochrana osobných údajov

**PRÍLOHY:**

Príloha č. 1: Opis predmetu zákazky

Príloha č. 2: Formulár Jednotného európskeho dokumentu

Príloha č. 3: Kritérium na vyhodnotenie ponúk, pravidlá jeho uplatnenia a pravidlá elektronickej aukcie

Príloha č. 4a: Návrh zmluvy o dodávke a distribúcii elektriny (ďalej len „zmluva“)

Príloha č. 4b: Návrh zmluvy o dodávke a distribúcii plynu (ďalej len „zmluva“)

Príloha č. 5: Čestné vyhlásenie záujemcu/uchádzača o zhode elektronickej žiadosti o účasť/ponuky s originálom

Príloha č. 6: Podmienky účasti

**Časť I.**

**INFORMÁCIE O VEREJNOM OBSTARÁVATEĽOVI**

1. **identifikácia verejného obstarávateľa**

**Verejný obstarávateľ:**

Názov organizácie: Ministerstvo vnútra Slovenskej republiky

Adresa organizácie: Pribinova 2, 812 72 Bratislava

Krajina: Slovenská republika

Kód NUTS: SK01

IČO: 00151866

Hlavná adresa (URL): http://www.minv.sk

Adresa stránky profilu kupujúceho (URL): <https://www.uvo.gov.sk/vyhladavanie-profilov/zakazky/239>

Adresa na ktorej sú dostupné súťažné podklady: <https://josephine.proebiz.com/sk/tender/21754/summary>

Identifikátor v JOSEPHINE 21754

**1.1 Verejný obstarávateľ vystupuje v rámci tohto dynamického nákupného systému ako centrálna obstarávacia organizácia v zmysle § 15 zákona.** Verejný obstarávateľ zabezpečuje proces centrálneho verejného obstarávania prostredníctvom zákaziek zadávaných v dynamickom nákupnom systéme. Podľa ustanovenia § 15 ods. 1 písm. a) zákona prostredníctvom verejného obstarávateľa bude Ministerstvu vnútra Slovenskej republiky a jeho rozpočtovým a príspevkovým organizáciám a Prijímateľom, ktorými sú verejní obstarávatelia podľa § 7 ods. 1 písm. a), b), c) a d) zákona a ich rozpočtovým a príspevkovým organizáciám (ďalej len "prijímatelia") dodávaný/poskytovaný predmet zákazky v súlade so súťažnými podkladmi na území Slovenskej republiky v členení na samosprávne kraje Bratislavský, Trnavský, Trenčiansky, Nitriansky, Žilinský, Banskobystrický, Prešovský a Košický.

**Časť II.**

**VŠEOBECNÉ INFORMÁCIE**

Dynamický nákupný systém **Zabezpečenie nákupu, dodávky a distribúcie elektriny a plynu DNS** bol zriadený dňa 19.11.2021 a prevádzkovaný v informačnom systéme Elektronické obstarávanie Elektronického kontraktačného systému, a to od vyhlásenia verejné obstarávania zverejnením oznámenia o vyhlásení verejného obstarávania
v Úradnom vestníku EÚ 2021/S 201 dňa 15.10.2021 pod zn. 2021/S 201-522378 a vo Vestníku verejného obstarávania č. 234/2021 dňa 18.10.2021 pod zn. 47144 - MUT.

Dňa 25.04.2022 verejný obstarávateľ oznámil, že z dôvodu zmeny elektronického prostriedku (prostredníctvom ktorého verejný obstarávateľ realizuje verejné obstarávanie) sa bude komunikácia so záujemcami/uchádzačmi vrátane prevádzky dynamického nákupného systému a zadávanie konkrétnych zákaziek uskutočňovať v zmysle § 20 zákona prostredníctvom informačného systému JOSEPHINE.

Zadávanie zákaziek v rámci dynamického nákupného systému, pri ktorých bola výzva na predkladanie ponúk odoslaná do 24.04.2022, sa dokončí podľa súťažných podkladov platných do 24.04.2022.

1. **spôsob fungovania dynamického nákupného systému**
	1. Verejný obstarávateľ bude pri komunikácii so záujemcami/uchádzačmi postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. JOSEPHINE je na účely tohto verejného obstarávania softvér pre elektronizáciu zadávania verejných zákaziek.
	2. Webové sídlo informačného systému, prostredníctvom ktorého sa verejné obstarávanie realizuje a v ktorom je dynamický nákupný systém zriadený, je: <https://josephine.proebiz.com>
	3. Každý, kto ako záujemca má záujem o účasť vo verejnom obstarávaní alebo chce predložiť ponuku a nie je registrovaný v systéme JOSEPHINE je povinný sa registrovať v JOSEPHINE na webovom sídle <https://josephine.proebiz.com>. Hospodársky subjekt má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	4. Predkladanie žiadostí o účasť je umožnené iba autentifikovaným uchádzačom. Autentifikáciu je možné vykonať týmito spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
* vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 16.00 hod. O dokončení autentifikácie je uchádzač informovaný e-mailom.
* počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.
	1. Záujemcapri registrácii nemusí byť zapísaný v Zozname hospodárskych subjektov ani v Registri partnerov verejného sektora.
1. **podmienky používania elektronických zariadení v rámci dynamického nákupného systému**

3.1 Na používanie dynamického nákupného systému v rámci JOSEPHINE je potrebné splnenie nasledujúcich technických požiadaviek:

Aktuálne verzie jedného z prehliadačov: Mozilla Firefox, Google Chrome.

Ďalšie technické požiadavky:

* prehliadač so zapnutým javascript a povoleným cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware, ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.
1. **dostupnosť dokumentov k verejnému obstarávaniu, komunikácia a výmena informácií**
	1. Komunikácia a výmena informácií medzi verejným obstarávateľom a hospodárskymi subjektmi, resp. záujemcami/uchádzačmi sa uskutočňuje v slovenskom jazyku písomne - prostredníctvom elektronických prostriedkov, spôsobom určeným funkcionalitou JOSEPHINE.
	2. Podrobné pravidlá a podmienky komunikácie a výmeny informácií v dynamickom nákupnom systéme v rámci systému JOSEPHINE sú uvedené v tejto časti súťažných podkladov.
	3. Verejný obstarávateľ pre správnu prácu so systémom dôrazne odporúča hospodárskym subjektom, aby si prečítali manuál používania systému JOSEPHINE, ktorý je dostupný na stránke josephine.proebiz.com v pravom hornom kontextovom menu.
	4. Zásielka sa považuje za doručenú záujemcovi / uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	5. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
	6. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	7. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	8. Dokumenty potrebné na preukázanie splnenia podmienok účasti, na vypracovanie ponuky sú verejne, bezodplatne, neobmedzene, úplne a priamo prístupné *na verejnom portáli systému JOSEPHINE (Karta DNS), v ktorom je dynamický nákupný systém zriadený.* JOSEPHINE v ktorom je dynamický nákupný systém zriadený tiež umožní podávanie žiadostí o účasť. Časť/časti súťažných podkladov, ktorá/ktoré má/majú byť súčasťou ponuky uchádzača a záujemca/uchádzač ich bude povinný pri vypracovaní ponuky upravovať, sú uverejnené podľa prvej vety v editovateľnej podobe.
	9. V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE. Odpovede na žiadosti o vysvetlenie budú uverejnené vo webovej aplikácií JOSEPHINE v danom DNS v časti Dokumenty. Verejný obstarávateľ o uverejnení odpovede informuje všetkých známych záujemcov.

**Časť III.**

**INFORMÁCIE O PREDMETE ZÁKAZKY**

1. **predmet zákazky**
	1. **„Zabezpečenie nákupu, dodávky a distribúcie elektriny a plynu DNS“**
	2. Povaha predpokladaných nákupov v rámci DNS tvorí prílohu č.1 Predmet zákazky týchto súťažných podkladov.
2. **rozdelenie dynamického nákupného systému na kategórie tovarov**
	1. DNS je rozdelení do nasledujúcich 2 kategórií:

**Kategória č.1: Zabezpečenie nákupu, dodávky a distribúcie elektrickej energie**

Vymedzenie predmetu kategórie DNS prostredníctvom slovníka obstarávania:

Hlavný predmet:  **09310000-5 Elektrická energia**

Doplňujúci predmet: 66132000-4 Sprostredkovanie predaja komodít

Predmetom zákaziek zadávaných v DNS v rámci tejto kategórie je zabezpečenie nákupu, dodávky a distribúcie elektrickej energie (elektriny) do odberných miest podľa konkrétnych potrieb verejného obstarávateľa a Prijímateľov po dobu trvania DNS, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do jeho/ich cca 3 200 odberných miest elektriny na obdobie 52 mesiacov a 12 dní.

Predpokladaná hodnota zákaziek v rámci kategórie je 106 409 106 EUR bez DPH.

**Kategória č.2: Zabezpečenie nákupu, dodávky a distribúcie plynu**

Vymedzenie predmetu kategórie DNS prostredníctvom slovníka obstarávania:

Hlavný predmet:  **09123000-7 Zemný plyn**

Doplňujúci predmet: 66132000-4 Sprostredkovanie predaja komodít

Predmetom zákaziek zadávaných v DNS v rámci tejto kategórie je zabezpečenie služieb nákupu, dodávky a distribúcie zemného plynu (plynu) podľa konkrétnych potrieb verejného obstarávateľa a Prijímateľov po dobu trvania DNS, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do jeho/ich cca 1 600 odberných miest plynu na obdobie 52 mesiacov a 12 dní.

Predpokladaná hodnota zákaziek v rámci kategórie je 78 624 524 EUR bez DPH.

1. **miesto dodania/poskytnutia/uskutočnenia predmetu zákazky**
	1. Miestom dodania/poskytnutia predmetu zákazky je Slovenská republika v členení samosprávnych krajov – Bratislavský, Trnavský, Trenčiansky, Nitriansky, Žilinský, Banskobystrický, Prešovský a Košický. Konkrétne odberné miesta dodania predmetu konkrétnych zákaziek zadávaných v rámci dynamického nákupného systému budú uvedené v príslušnej výzve na predkladanie ponúk.
2. **dĺžka trvania dynamického nákupného systému a lehota dodania/poskytnutia predmetu zákazky**

8.1 Dĺžka trvania dynamického nákupného systému, t.j. doba, na ktorú sa zriaďuje dynamický nákupný systém
na zadávanie konkrétnych zákaziek: 52 mesiacov a 12 dní.

Lehota dodania/poskytnutia konkrétnej zákazky zadávanej v rámci dynamického nákupného systému bude uvedená v príslušnej výzve na predkladanie ponúk.

1. **zdroj finančných prostriedkov**
	1. Konkrétne zákazky budú financované z prostriedkov štátneho rozpočtu SR a z prostriedkov verejného obstarávateľa/Prijímateľov.
	2. Maximálna predpokladaná hodnota všetkých zákaziek zadávaných v rámci dynamického nákupného systému
	za celé obdobie jeho trvania je: 185 033 630 EUR bez DPH.
	3. Verejný obstarávateľ predpokladá zadávanie konkrétnych zákaziek v rámci dynamického nákupného systému
	v dopredu neurčitých, nepravidelných intervaloch, ktoré budú závisieť od potrieb verejného obstarávateľa. Rovnako, objem konkrétnych zákaziek zadávaných v rámci dynamického nákupného systému, verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci dynamického nákupného systému.

**Časť IV.**

**INFORMÁCIA O ŽIADOSTI O ÚČASŤ, PODMIENKACH ÚČASTI,**

**POŽIADAVKÁCH A POSÚDENIE ICH SPLNENIA**

1. **žiadosť o účasť**

10.1 Žiadosť o účasť, t.j. písomná žiadosť o zaradenie do procesu verejného obstarávania musí byť vyhotovená výlučne elektronicky, spôsobom určeným funkcionalitou JOSEPHINE

V prípade účasti záujemcu v oboch kategóriách DNS sa predloženie Žiadosti o účasť vyžaduje samostatne
pre každú kategóriu

10.2 Žiadosť o účasť obsahuje doklady a dokumenty, ktorými záujemca preukazuje splnenie podmienok účasti a to
vo forme stanovenej v oznámení o vyhlásení verejného obstarávania a/alebo v týchto súťažných podkladoch.

10.3 Doklady a dokumenty predložené v žiadosti o účasť sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do jazyka slovenského.

10.4 Všetky náklady a výdavky spojené s prípravou, vyhotovením a predložením žiadosti o účasť znáša záujemca bez finančného nároku voči verejnému obstarávateľovi, bez ohľadu na výsledok posúdenia žiadosti o účasť.

**11 obsah žiadosti o účasť**

11.1 Žiadosť o účasť musí obsahovať doklady, dokumenty a vyhlásenia podľa oznámenia o vyhlásení verejného obstarávania a bodu 12 týchto súťažných podkladov.

**12 podmienky účasti vo verejnom obstarávaní a čestné vyhlásenie záujemcu**

12.1 Podmienky účasti týkajúce sa osobného postavenia, ako aj spôsob ich preukazovania sú uvedené v predmetnom oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende (ďalej len „v oznámení o vyhlásení verejného obstarávania“) a v týchto súťažných podkladoch v prílohe č. 6 Podmienky účasti. Verejný obstarávateľ v oznámení o vyhlásení verejného obstarávania a v týchto súťažných podkladoch v prílohe č. 6 Podmienky účasti uvádza, ktoré doklady podľa § 32 ods. 2 zákona sa z dôvodu použitia údajov z informačných systémov verejnej správy zo strany uchádzačov v ponuke nepredkladajú.

. 12.2 Ak záujemca nevyužije na preukázanie splnenia podmienok účasti jednotný európsky dokument podľa § 39 zákona a bodu 12.3 týchto súťažných podkladov, v takom prípade v rámci svojej žiadosti o účasť predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf alebo v pôvodnej elektronickej podobe, ak boli doklady preukazujúce splnenie podmienok účasti pôvodne vyhotovené v elektronickej podobe.

12.3 Záujemca môže splnenie podmienok účasti preukázať aj spôsobom podľa § 39 zákona, t.j. záujemca môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom podľa prílohy č. 2. Formulár Jednotného európskeho dokumentu týchto súťažných podkladov (ďalej aj ako „JED“).

**Vytvorenie elektronickej verzie formuláru JED – postup pre záujemcu:**

Verejný obstarávateľ odporúča, aby záujemca použil predvyplnený elektronický formulár JED vo formáte .xml, ktorý je prílohou č. 2. Formulár Jednotného európskeho dokumentu týchto súťažných podkladov.

Záujemca si verejným obstarávateľom pripravenú/vygenerovanú verziu JED-u vo formáte .xml stiahne do svojho počítača. Následne si záujemca v internetovom prehliadači otvorí e-službu, ktorá je dostupná na elektronickej adrese <https://www.uvo.gov.sk/espd/>. Následne vyberie možnosť „Som hospodársky subjekt“ a cez funkcionalitu „Importovať JED“ si otvorí JED vo formáte .xml, ktorý môže následne vyplniť a prostredníctvom tlačidiel „Prehľad“ a následne „Stiahnuť ako“, uložiť do svojho počítača vo formáte .pdf, ktorý predkladá spôsobom určeným funkcionalitou JOSEPHINE ako súčasť svojej žiadosti o účasť.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/legislativametodika-dohlad/jednotny-europsky-dokument-605.html> : JED - príručka k službe ESPD ( <https://www.uvo.gov.sk/extdoc/1445/JED-prirucka_ESPD> ).

Vo formulári JED záujemca vyplní nasledovné časti:

1. časť II – A, B a C,
2. časť III - A, B, C a D,
3. časť IV – oddiel α,
4. časť VI.

Záujemca uvedie v JED všetky relevantné informácie požadované verejným obstarávateľom, uvedené v oznámení o vyhlásení verejného obstarávania, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - <https://www.uvo.gov.sk/legislativametodika-dohlad/jednotny-europsky-dokument-605.html>, okrem časti I. označenej ako „Informácie týkajúce sa postupu verejného obstarávania a verejného obstarávateľa“ (pokiaľ záujemca použije JED, ktorý je súčasťou týchto súťažných podkladov).

Verejný obstarávateľ nevyžaduje, aby záujemca v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby záujemca za takýchto subdodávateľov, ktorých kapacity záujemca nevyužíva na preukázanie splnenia podmienok účasti, predkladal JED za každého takéhoto subdodávateľa.

**Záujemca,** ktorý sa verejného obstarávania **zúčastňuje samostatne** a ktorý nevyužíva zdroje a/alebo kapacity iných osôb na preukázanie splnenia podmienok účasti, **vyplní, podpíše a predloží jeden JED.**

**Záujemca,** ktorý sa verejného obstarávania **zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží JED za seba spolu s vyplneným/vyplnenými, podpísaným/podpísanými samostatným/samostatnými JED-om/JED-mi,** ktorý/ktoré obsahuje/obsahujú príslušné informácie **a podpis každej z osôb, ktorých zdroje a/alebo kapacity využíva záujemca na preukázanie splnenia podmienok účasti v tomto verejnom obstarávaní.**

**V prípade, že záujemcu tvorí skupina dodávateľov** zúčastnená vo verejnom obstarávaní, **záujemca vyplní a predloží JED s požadovanými informáciami za každého člena skupiny dodávateľov spolu s ich podpismi.**

Podľa § 39 ods. 6 zákona, ak záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným funkcionalitou JOSEPHINE požiadať záujemcu o predloženie dokladu alebo dokladov nahradených JED-om. Záujemca doručí – elektronicky, spôsobom určeným funkcionalitou JOSEPHINE, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.

12.4 Ak záujemca nevyužije na preukázanie splnenia podmienok účasti jednotný európsky dokument podľa § 39 zákona, v takom prípade v rámci svojej žiadosti o účasť predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf, resp. ak boli doklady preukazujúce splnenie podmienok účasti pôvodne vyhotovené v elektronickej forme, uchádzač v rámci svojej žiadosti o účasť, tieto doklady predkladá v pôvodnej elektronickej podobe.

12.5 **Čestné vyhlásenie záujemcu** vo formáte .pdf o tom, že doklady, dokumenty a vyhlásenia predložené elektronicky v žiadosti o účasť záujemcu, sú zhodné s originálnymi dokladmi, dokumentmi a vyhláseniami.
**Vzor čestného vyhlásenia je uvedený v** **prílohe č. 5** týchto súťažných podkladov.

*V prípade účasti záujemcu v oboch kategóriách DNS sa predloženie požadovaných dokladov/dokumentov vyžaduje samostatne pre každú kategóriu.*

**13** **oprávnenie predložiť žiadosť o účasť a späťvzatie žiadosti o účasť**

13.1 Záujemcom môže byť fyzická osoba, právnická osoba, ako aj skupina fyzických osôb a/alebo právnických osôb, ktorá na trh dodáva tovar, uskutočňuje stavebné práce alebo poskytuje službu, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu na účely účasti vo verejnom obstarávaní, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie/poskytnutie/uskutočnenie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad zaradenia do dynamického nákupného systému, prijatia ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy, ktorá bude výsledkom zadávania konkrétnej zákazky, uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

13.2 Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť záujemcom. Ak žiadosť o účasť predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej žiadosť o účasť zaradiť do dynamického nákupného systému.

13.3 Každý záujemca môže vo verejnom obstarávaní v tej istej kategórii DNS predložiť žiadosť o účasť, buď samostatne sám za seba alebo ako člen skupiny dodávateľov, a to výlučne v písomnej forme – elektronicky, spôsobom určeným funkcionalitou JOSEPHINE.

13.4 Záujemca nemôže byť v tom istom postupe zadávania zákazky členom skupiny dodávateľov, ktorá predkladá žiadosť o účasť.

13.5 Záujemca predloží úplnú žiadosť o účasť v oznámenom formáte dokumentov výlučne elektronicky, spôsobom určeným funkcionalitou JOSEPHINE.

13.6 Záujemca môže predloženú žiadosť o účasť vziať späť do uplynutia lehoty na predkladanie žiadostí o účasť.

13.7 Späťvzatie žiadosti o účasť je možné vykonať odvolaním pôvodnej žiadosti o účasť a to výlučne elektronicky, spôsobom určeným funkcionalitou JOSEPHINE. Späťvzatú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadostí o účasť.

**14 miesto a lehota na predkladanie žiadostí o účasť a sprístupnenie týchto žiadostí**

14.1 V zriadenom dynamickom nákupnom systéme sa neuplatňujú lehoty na predkladanie žiadostí o účasť.

14.2 Zohľadňujúc tieto súťažné podklady a príslušné ustanovenia zákona, podľa ktorého verejný obstarávateľ umožní po celú dobu trvania dynamického nákupného systému každému záujemcovi predložiť žiadosť o účasť, verejný obstarávateľ upozorňuje, že je možné, aby záujemcovia podali žiadosť o účasť elektronicky, spôsobom určeným funkcionalitou JOSEPHINE kedykoľvek počas trvania dynamického nákupného systému.

**15 posúdenie splnenia podmienok účasti**

15.1 Verejný obstarávateľ po uplynutí lehoty podľa bodu 14.2 týchto súťažných podkladov vyhodnotí splnenie podmienok účasti všetkých záujemcov, ktorí v tejto lehote predložili žiadosti o účasť.

15.2 Ak bola žiadosť o účasť predložená po uplynutí lehoty podľa bodu 14.2 týchto súťažných podkladov, verejný obstarávateľ vyhodnotí splnenie podmienok účasti a uskutoční úkony podľa § 60 ods. 6 až 8 zákona
do 10 pracovných dní odo dňa prijatia žiadosti o účasť.

15.3 Verejný obstarávateľ v odôvodnených prípadoch, najmä ak je potrebné preskúmať dodatočné informácie a doklady alebo iným spôsobom overiť splnenie podmienok účasti, vyhodnotí splnenie podmienok účasti a uskutoční úkony podľa § 60 ods. 6 až 8 zákona do 15 pracovných dní odo dňa prijatia žiadosti o účasť.

15.4 Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

a) osobného postavenia záujemcu podľa zákona,

15.5 V rámci vyhodnocovania žiadostí o účasť, verejný obstarávateľ písomne – elektronicky, spôsobom určeným funkcionalitou JOSEPHINE, **vždy požiada uchádzača** **alebo uchádzačov, ktorý/ktorí vo svojej žiadosti o účasť predbežne nahradil/nahradili doklady na preukázanie splnenia podmienok účasti JED-om o predloženie naskenovaných originálov alebo úradne osvedčených kópií dokladov na preukázanie splnenia podmienok účasti**, resp. ak boli doklady preukazujúce splnenie podmienok účasti pôvodne vyhotovené v elektronickej forme, o predloženie týchto dokladov v pôvodnej elektronickej podobe v lehote nie kratšej ako päť pracovných dní odo dňa doručenia žiadosti (pokiaľ verejný obstarávateľ neurčí dlhšiu lehotu) a vyhodnotí ich podľa zákona.

15.6 Verejný obstarávateľ/komisia posúdi splnenie podmienok účasti týkajúcich sa postavenia záujemcov v tomto verejnom obstarávaní, v súlade s dokumentmi potrebnými na preukázanie splnenia podmienok účasti a na vypracovanie ponuky a to vždy, keď to bude potrebné v súlade so zákonom.

15.7 Verejný obstarávateľ/komisia pri vyhodnotení splnenia podmienok účasti záujemcov týkajúcich sa technickej spôsobilosti alebo odbornej spôsobilosti podľa zákona zohľadní referencie záujemcov uvedené v evidencii referencií podľa § 12 zákona, ak takéto referencie existujú.

**16 vysvetľovanie dokladov na preukázanie splnenia podmienok účasti**

16.1 Verejný obstarávateľ podľa zákona písomne – elektronicky, spôsobom určeným funkcionalitou JOSEPHINE, požiada záujemcu o vysvetlenie a/alebo o doplnenie predložených dokladov vždy, ak z predložených dokladov nemožno posúdiť ich platnosť alebo splnenie podmienky účasti. Záujemca doručí vysvetlenie a/alebo doplnenie predložených dokladov verejnému obstarávateľovi elektronicky, spôsobom určeným funkcionalitou JOSEPHINE, pričom v oboch prípadoch je tak povinný urobiť do dvoch pracovných dní odo dňa odoslania žiadosti, pokiaľ verejný obstarávateľ neurčil dlhšiu lehotu. Verejný obstarávateľ môže pre vylúčenie akýchkoľvek pochybností požiadať záujemcu v rámci vysvetlenia a doplnenia predložených dokladov, o predloženie vysvetlenia a doplnenia predložených dokladov, resp. o doplnenie predložených dokladov aj v písomnej - v listinnej podobe, ktoré záujemca v tomto prípade doručí v lehote do piatich pracovných dní odo dňa doručenia žiadosti, pokiaľ verejný obstarávateľ neurčil dlhšiu lehotu.

* 1. Verejný obstarávateľ podľa zákona (ak je to relevantné) písomne – elektronicky, spôsobom určeným funkcionalitou JOSEPHINE, požiada záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie.

**17 vylúčenie záujemcu**

17.1 Verejný obstarávateľ podľa zákona vylúči z verejného obstarávania záujemcu, ak:

a) nesplnil podmienky účasti,

b) predložil neplatné doklady; neplatnými dokladmi sú doklady, ktorým uplynula lehota platnosti,

c) poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti, a majú vplyv na vyhodnotenie splnenia podmienok účasti,

d) pokúsil sa neoprávnene ovplyvniť postup verejného obstarávania,

e) pokúsil sa získať dôverné informácie, ktoré by mu poskytli neoprávnenú výhodu,

f) konflikt záujmov podľa § 23 zákona nemožno odstrániť inými účinnými opatreniami,

g) pri posudzovaní odbornej spôsobilosti preukázateľne identifikoval protichodné záujmy záujemcu, ktoré môžu nepriaznivo ovplyvniť plnenie zákazky,

h) nepredložil po písomnej žiadosti vysvetlenie alebo doplnenie predložených dokladov v určenej lehote,

i) nepredložil po písomnej žiadosti doklady nahradené JED v určenej lehote,

j) nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,

k) nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote do piatich pracovných dní odo dňa doručenia žiadosti podľa zákona, ak verejný obstarávateľ neurčil dlhšiu lehotu

l) nenahradil inú osobu, ktorej prostredníctvom preukazuje splnenie podmienok účasti alebo subdodávateľa, ktorí majú sídlo v treťom štáte podľa § 10 ods. 4 zákona, v určenej lehote inou osobou alebo subdodávateľom, ktorý nemá sídlo v treťom štáte podľa § 10 ods. 4 zákona,

a to vždy, keď to bude v súlade so zákonom potrebné podľa vyhodnotenia splnenia podmienok účasti.

17.2 Záujemca, ktorý nespĺňa podmienky účasti osobného postavenia podľa § 32 ods. 1 písm. a) alebo sa na neho vzťahuje dôvod na vylúčenie podľa odseku 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí záujemca preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie žiadostí o účasť alebo ponúk, záujemca uvedie opatrenia na vykonanie nápravy podľa prvej vety v žiadosti o účasť a uchádzač v ponuke.

17.3 Záujemcovi, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenia na vykonanie nápravy podľa § 40 ods. 8 druhej vety zákona, ak je toto rozhodnutie vykonateľné v Slovenskej republike.

17.4 Verejný obstarávateľ posúdi opatrenia na vykonanie nápravy podľa § 40 ods. 8 druhej vety zákona predložené záujemcom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené záujemcom považuje verejný obstarávateľ za nedostatočné, vylúči záujemcu z verejného obstarávania.

17.5 Záujemca z členského štátu, ak je v štáte svojho sídla, miesta podnikania alebo obvyklého pobytu oprávnený vykonávať požadovanú činnosť, verejný obstarávateľ nesmie vylúčiť z dôvodu, že na základe zákona sa vyžaduje na vykonávanie požadovanej činnosti určitá právna forma.

17.6 Verejný obstarávateľ vyhotoví zápisnicu z vyhodnotenia splnenia podmienok účasti záujemcov, ktorí predložili žiadosti o účasť.

17.7 Záujemcovi bude písomne – elektronicky, spôsobom určeným funkcionalitou JOSEPHINE, oznámené jeho vylúčenie, s uvedením dôvodu vylúčenia a lehoty, v ktorej môže byť doručená námietka podľa zákona.

**Časť V.**

**ZRIADENIE DYNAMICKÉHO NÁKUPNÉHO SYSTÉMU A ZADÁVANIE KONKRÉTNYCH ZÁKAZIEK V RÁMCI DYNAMICKÉHO NÁKUPNÉHO SYSTÉMU**

**18 zaradenie záujemcu do zriadeného dynamického nákupného systému**

18.1 Do dynamického nákupného systému musí byť bezodkladne zaradený každý záujemca, ktorý požiadal o zaradenie a splnil podmienky účasti. Počet záujemcov nemožno obmedziť.

18.2 Verejný obstarávateľ bezodkladne informuje záujemcu o zaradení alebo nezaradení do dynamického nákupného systému. Informácia o nezaradení do dynamického nákupného systému obsahuje najmä identifikáciu dynamického nákupného systému, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka podľa zákona.

18.3 Dynamický nákupný systém sa považuje za zriadený doručením informácie podľa § 60 ods. 8 zákona všetkým záujemcom, ktorí predložili žiadosť o účasť v lehote podľa § 60 ods. 3 zákona.

18.4 Pri zaraďovaní záujemcov do zriadeného dynamického nákupného systému sa postupuje podľa § 60 ods. 6 až 8 zákona.

18.5 Dynamický nákupný systém je počas doby, na ktorý bol zriadený, bezodplatne prístupný pre všetkých záujemcov, ktorí spĺňajú podmienky zaradenia do dynamického nákupného systému. Hospodárskym subjektom, ktorí majú záujem o zaradenie do dynamického nákupného systému ani záujemcom zaradeným v dynamickom nákupnom systéme, verejný obstarávateľ nebude účtovať žiadne poplatky.

18.6 Verejný obstarávateľ môže počas trvania dynamického nákupného systému záujemcu zaradeného do dynamického nákupného systému písomne – elektronicky, spôsobom určeným funkcionalitou JOSEPHINE požiadať, aby do piatich pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti.

18.7 Ak počas trvania dynamického nákupného systému verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v dynamickom nákupnom systéme alebo ho vyradí a postupuje podľa bodu 18.2 týchto súťažných podkladov.

**19 zadávanie zákaziek v rámci dynamického nákupného systému**

19.1 Verejný obstarávateľ nemôže odoslať výzvu na predkladanie ponúk pred zriadením dynamického nákupného systému. Po zriadení dynamického nákupného systému verejný obstarávateľ nemôže odoslať výzvu na predkladanie ponúk

a) počas plynutia predĺženej lehoty podľa § 60 ods. 14 zákona alebo

b) ak neboli žiadosti o účasť vyhodnotené v lehotách podľa § 60 ods. 13 a 14 zákona.

19.2 Verejný obstarávateľ pri zadávaní každej konkrétnej zákazky, ktorá sa zadáva prostredníctvom JOSEPHINE v rámci tohto dynamického nákupného systému, pošle výzvu na predkladanie ponúk súčasne všetkým záujemcom zaradeným do dynamického nákupného systému alebo všetkým záujemcom zaradeným do určitej kategórie zodpovedajúcej zadávanej zákazke, ak bol dynamický nákupný systém rozdelený do kategórií.

19.3 Výzva na predkladanie ponúk obsahuje náležitosti podľa § 68 ods. 2 zákona. Výzva na predkladanie ponúk môže obsahovať presnejšiu formuláciu kritéria na vyhodnotenie ponúk, ak je potrebná. Výzva na predkladanie ponúk bude obsahovať konkrétne znenie zmluvy, ktorá bude uzatváraná s úspešným uchádzačom. Verejný obstarávateľ pri zadávaní konkrétnej zákazky môže doplniť, spresniť a modifikovať znenie zmluvných podmienok, ktoré sú obsahom prílohy č.4a/4b k týmto súťažným podkladom, v súlade s požiadavkami na konkrétny predmet zákazky.

19.4 Lehota na predkladanie ponúk na konkrétnu zákazku zadávanú v rámci dynamického nákupného systému bude určená vo výzve na predkladanie ponúk a na Karte DNS v súlade so zákonom. Lehota na predkladanie ponúk na konkrétnu zákazku zadávanú v rámci dynamického nákupného systému, nesmie byť kratšia ako 10 dní odo dňa odoslania výzvy na predkladanie ponúk.

19.5 Ponuky na konkrétnu zákazku zadávanú v rámci dynamického nákupného systému predložené v lehote na predkladanie ponúk sa vyhodnocujú podľa kritéria uvedeného v oznámení o vyhlásení verejného obstarávania, prípadne spresneného vo výzve na predkladanie ponúk podľa bodu 19.3 týchto súťažných podkladov.

19.6 Zmluva v rámci zadávania konkrétnej zákazky zadávanej v rámci dynamického nákupného systému sa uzavrie s úspešným uchádzačom, v závislosti od použitého kritéria na vyhodnotenie ponúk, spôsobom uvedeným v týchto súťažných podkladoch a v konkrétnej výzve na predkladanie ponúk.

**Časť VI.**

**PRÍPRAVA PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**20 vyhotovenie a jazyk ponuky**

20.1 Ponuky predkladané na konkrétne zákazky zadávané v rámci dynamického nákupného systému (ďalej aj len „ponuky“) musia byť vyhotovené výlučne elektronicky, spôsobom určeným funkcionalitou JOSEPHINE.

20.2 Ponuky sa predkladajú v slovenskom jazyku. Ak je ponuka vyhotovená v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

20.3 Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa spôsobom určeným funkcionalitou JOSEPHINE predkladajú naskenované vo formáte .pdf.

20.4 Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa spôsobom určeným funkcionalitou JOSEPHINE predkladajú v pôvodnej elektronickej podobe.

* 1. Ak uchádzač nevypracoval ponuku predkladanú na konkrétnu zákazku zadávanú v rámci dynamického nákupného systému sám, uvedie v ponuke osobu, ktorej služby alebo podklady pri jej vypracovaní využil vo formáte .pdf. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

20.6 Verejný obstarávateľ odporúča, aby uchádzač predložil kompletnú ponuku predkladanú na konkrétnu zákazku zadávanú v rámci dynamického nákupného systému v dvoch vyhotoveniach v elektronickej podobe podľa týchto súťažných podkladov, a to elektronicky, spôsobom určeným funkcionalitou JOSEPHINE. Ak ide o dokumenty a doklady, ktoré sú súčasťou ponuky a sú podpísané alebo obsahujú odtlačok pečiatky, uchádzač ich predkladá v jednom z dvoch vyhotovení ponuky v elektronickej podobe označenej/označených zo strany uchádzača ako „Príloha na zverejnenie/Prílohy na zverejnenie“ s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Vyhotovenie ponuky označené uchádzačom „Príloha na zverejnenie/Prílohy na zverejnenie“, bude/budú verejným obstarávateľom bezodkladne po uzavretí zmluvy s úspešným uchádzačom alebo zrušení postupu zadávania zákazky (ak to prichádza do úvahy) zverejnené na Elektronickej tabuli tejto zákazky v súlade so zákonom, čo uchádzač berie na vedomie. V prípade, ak by ponuka mala obsahovať osobné údaje podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie GDPR“) a v zmysle príslušných ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“), alebo iné informácie, ktoré uchádzač považuje za dôverné alebo obchodné tajomstvo v zmysle platných právnych predpisov Slovenskej republiky a Európskej únie, je potrebné zo strany uchádzača tieto údaje vo vyhotovení ponuky v elektronickej podobe označenej/označených zo strany uchádzača ako „Príloha na zverejnenie/Prílohy na zverejnenie“, anonymizovať v súlade s relevantnými právnymi predpismi.

Uchádzač v súlade s týmto bodom súťažných podkladov predloží:

* jedno vyhotovenie svojej ponuky predkladanej na konkrétnu zákazku zadávanú v rámci dynamického nákupného systému v elektronickej podobe podľa týchto súťažných podkladov vo formáte/formátoch podľa príloh poskytnutých verejným obstarávateľom, (ak takéto prílohy boli zo strany verejného obstarávateľa poskytnuté a ak v týchto súťažných podkladoch nie je uvedené inak) označené zo strany uchádzača ako „Príloha na zverejnenie/Prílohy na zverejnenie“ a
* jedno vyhotovenie ponuky predkladanej na konkrétnu zákazku zadávanú v rámci dynamického nákupného systému v elektronickej podobe podľa týchto súťažných podkladov vo formáte .pdf, resp. v pôvodnej elektronickej podobe podľa bodu 20.4 týchto súťažných podkladov.

20.7 Uchádzač je zodpovedný za označenie a zabezpečenie predložených dokumentov/súborov v ponuke v súlade s platnými právnymi predpismi Slovenskej republiky a Európskej únie.

20.8 Všetky náklady a výdavky spojené s prípravou, vyhotovením a predložením ponúk na konkrétnu zákazku zadávanú v rámci dynamického nákupného systému znáša záujemca/uchádzač bez finančného nároku voči verejnému obstarávateľovi, bez ohľadu na výsledok zadávania konkrétnej zákazky v rámci dynamického nákupného systému.

**21 variantné riešenie**

21.1 Záujemcom sa neumožňuje predložiť variantné riešenie vo vzťahu k požadovanému predmetu zákazky.

**22 mena a ceny uvádzané v ponukách, mena finančného plnenia**

22.1 Záujemcom/uchádzačom navrhovaná zmluvná cena za dodanie požadovaného predmetu v rámci konkrétnej zákazky zadávanej v rámci dynamického nákupného systému, uvedená v predloženej ponuke uchádzača v rámci dynamického nákupného systému, bude vyjadrená v mene EUR, v súlade s požiadavkami uvedenými v jednotlivých výzvach na predkladanie ponúk.

22.2 Záujemca/uchádzač stanoví zmluvnú cenu za obstarávaný predmet konkrétnej zákazky na základe vlastných výpočtov, činností, výdavkov a príjmov podľa platných právnych predpisov. Záujemca/uchádzač je pred predložením svojej ponuky v rámci dynamického nákupného systému povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu konkrétnej zákazky zadávanej v rámci dynamického nákupného systému.

22.4 Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch a vo výzve na predkladanie ponúk.

22.5 Ak záujemca/uchádzač nie je zdaniteľnou osobou pre DPH, uvedie navrhovanú zmluvnú cenu v EUR.

22.6 Príslušná DPH bude uhradená v zmysle platných právnych predpisov.

**23 zábezpeka ponuky**

* 1. Zábezpeka ponuky sa môže vyžadovať pri zadávaní konkrétnej zákazky vo výške stanovenej v zmysle § 46 ods. 3 zákona v EUR.
	2. Doklad o zložení zábezpeky (ak je zábezpeka zložená vo forme bankovej záruky/vo forme poistenia záruky) musí byť súčasťou ponuky uchádzača. Ak doklad o zložení zábezpeky nebude súčasťou ponuky a/alebo ak finančné prostriedky nebudú zložené na účet verejného obstarávateľa podľa bodu 23.4 a) týchto súťažných podkladov alebo ak banková záruka nebude obsahovať náležitosti podľa bodu 23.4 b), resp. ak listina preukazujúca poistenie záruky nebude obsahovať náležitosti podľa bodu 23.4 c) týchto súťažných podkladov, bude uchádzač z verejného obstarávania vylúčený.
	3. Spôsob zloženia zábezpeky si vyberie uchádzač. Spôsoby zloženia zábezpeky sú:
* zloženie finančných prostriedkov na bankový účet verejného obstarávateľa podľa bodu 23.4 a) týchto súťažných podkladov,
* poskytnutie bankovej záruky za uchádzača podľa bodu 23.4 b) týchto súťažných podkladov, alebo
* poskytnutie poistenia záruky za uchádzača podľa bodu 23.4 c) týchto súťažných podkladov.
	1. Podmienky zloženia zábezpeky
1. Zloženie finančných prostriedkov na bankový účet verejného obstarávateľa.

Finančné prostriedky vo výške podľa bodu 23.1 musia byť zložené na účet verejného obstarávateľa vedený v Štátnej pokladnici,

Číslo účtu: 7000180074/8180

Konštantný symbol: 0558

Variabilný symbol: IČO uchádzača (v prípade skupiny dodávateľov IČO jedného z členov skupiny dodávateľov)

Špecifický symbol: (*uviesť špecifický symbol )*

Poznámka: Zábezpeka: *(uviesť skrátený názov konkrétnej zadávanej zákazky)*

IBAN: SK5981800000007000180074

BIC/SWIFT kód: SPSRSKBA

Banka príjemcu: Štátna pokladnica, Radlinského 32, 810 05 Bratislava, Slovenská republika

 Účet v Štátnej pokladnici nie je úročený.

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

1. Poskytnutie bankovej záruky za uchádzača sa riadi ustanoveniami zákona č. 513/1991 Zb. Obchodného zákonníka v znení neskorších predpisov alebo ekvivalentným právnym predpisom. Uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) do výšky zábezpeky. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená zahraničnou bankou musí byť predložená v pôvodnom jazyku a súčasne úradne preložená do slovenského jazyka, okrem záručnej listiny vyhotovenej v českom jazyku. Doba platnosti bankovej záruky môže byť v záručnej listine obmedzená do uplynutia lehoty viazanosti ponúk. Banková záruka zanikne plnením banky v rozsahu, v akom banka poskytla plnenie za uchádzača v prospech verejného obstarávateľa.
2. Poskytnutie poistenia záruky za uchádzača sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo podľa ekvivalentného právneho predpisu. Uchádzač predloží listinu preukazujúcu poistenie záruky, v ktorej poisťovňa písomne vyhlási, že uspokojí verejného obstarávateľa za uchádzača do výšky zábezpeky. Listina preukazujúca poistenie záruky môže byť vystavená poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou. Listina preukazujúca poistenie záruky vyhotovená zahraničnou poisťovňou musí byť predložená v pôvodnom jazyku a súčasne úradne preložená do slovenského jazyka. Doba platnosti poistenia záruky môže byť v listine preukazujúcej poistenie záruky obmedzená do uplynutia lehoty viazanosti ponúk. Poistenie záruky zanikne plnením poisťovne v rozsahu, v akom poisťovňa poskytla plnenie za uchádzača v prospech verejného obstarávateľa.
	1. Ak uchádzač využije možnosť zloženia zábezpeky vo forme bankovej záruky, v elektronickej ponuke predloží elektronické vyhotovenie bankovej záruky vydané bankou alebo scan originálu bankovej záruky v prípade, ak banka elektronickú bankovú záruku nevydáva. Ak banka nevydáva elektronické vyhotovenie bankovej záruky a k uvoľneniu zábezpeky je potrebné predložiť originálne listinné vyhotovenie bankovej záruky, uchádzač v lehote na predkladanie ponúk predloží (doručí) verejnému obstarávateľovi aj originál bankovej záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky, na ktorú ponuku predkladá a heslom: „Banková záruka – Neotvárať“.
	2. Ak uchádzač využije možnosť zloženia zábezpeky vo forme poistenia záruky, v elektronickej ponuke predloží elektronické vyhotovenie poistenia záruky vydané poisťovňou alebo scan originálu poistenia záruky v prípade, ak poisťovňa elektronické poistenie záruky nevydáva. Ak poisťovňa nevydáva elektronické vyhotovenie poistenia záruky a k uvoľneniu zábezpeky je potrebné predložiť originálne listinné vyhotovenie poistenia záruky, uchádzač v lehote na predkladanie ponúk predloží (doručí) verejnému obstarávateľovi aj originál poistenia záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky, na ktorú ponuku predkladá a heslom: „Poistenie záruky – Neotvárať“.
	3. Podmienky vrátenia alebo uvoľnenia zábezpeky:

Vrátenie zložených finančných prostriedkov na účet verejného obstarávateľa:

* Ak uchádzač zložil zábezpeku zložením finančných prostriedkov na účet verejného obstarávateľa podľa bodu 23.4 a) týchto súťažných podkladov, verejný obstarávateľ ju vráti okrem prípadov, kedy zábezpeka prepadá v prospech verejného obstarávateľa.
* Ak uchádzač zložil zábezpeku formou bankovej záruky, táto zanikne uplynutím lehoty, na ktorú bola vystavená, ak veriteľ (verejný obstarávateľ) neoznámi banke písomne svoje nároky z bankovej záruky počas doby jej platnosti.
* Ak uchádzač zložil zábezpeku formou poistenia záruky, táto zanikne uplynutím lehoty, na ktorú bola vystavená, ak verejný obstarávateľ neoznámi poisťovni písomne svoje nároky z poistenia záruky počas doby jej platnosti.

23.8 Verejný obstarávateľ uvoľní alebo vráti uchádzačovi zábezpeku do siedmich dní odo dňa

1. uplynutia lehoty viazanosti ponúk
2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky,
3. uzavretia zmluvy.
	1. Zábezpeka prepadne v prospech verejného obstarávateľa, ak uchádzač v lehote viazanosti ponúk:
4. odstúpi od svojej ponuky alebo
5. neposkytne súčinnosť alebo odmietne uzavrieť zmluvu podľa § 56 ods. 8 až 15 zákona.

**Časť VII.**

**OBSAH PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**24 obsah ponuky**

24.1 Obsah ponúk predkladaných na konkrétne zákazky zadávané v rámci dynamického nákupného systému bude uvedený v jednotlivých výzvach na predkladanie ponúk.

**Časť VIII.**

**PREDKLADANIE A VYHODNOCOVANIE PONÚK NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**25 oprávnenie predložiť ponuku**

25.1 Uchádzačom môže byť ten uchádzač, ktorý požiadal o zaradenie do dynamického nákupného systému, splnil podmienky účasti stanovené verejným obstarávateľom v oznámení o vyhlásení verejného obstarávania a v týchto súťažných podkladoch, bol zaradený do dynamického nákupného systému a ktorého verejný obstarávateľ vyzval na predloženie ponuky v zadávaní konkrétnej zákazky v rámci dynamického nákupného systému.

**26 predloženie ponuky a späťvzatie ponuky**

26.1 Každý uchádzač môže vo verejnom obstarávaní predložiť iba jednu ponuku pri zadávaní konkrétnej zákazky v rámci dynamického nákupného systému, buď samostatne sám za seba alebo ako člen skupiny dodávateľov, a to výlučne elektronicky, spôsobom určeným funkcionalitou JOSEPHINE. Uchádzač nemôže byť v tom istom postupe zadávania zákazky, resp. pri zadávaní konkrétnej zákazky v rámci dynamického nákupného systému, členom skupiny dodávateľov, ktorá predkladá ponuku.

26.2 Uchádzač predloží úplnú ponuku na konkrétnu zadávanú zákazku v rámci dynamického nákupného systému v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou JOSEPHINE. Kódovanie a šifrovanie zabezpečuje JOSEPHINE bez akejkoľvek potreby ďalších nástrojov.

26.3 Verejný obstarávateľ elektronicky, prostredníctvom funkcionality JOSEPHINE potvrdí prijatie ponuky pri zadávaní konkrétnej zákazky v rámci dynamického nákupného systému uchádzačovi.

* 1. Verejný obstarávateľ vylúči uchádzača:

a) ak nedodržal určený spôsob komunikácie,

b) ak obsah jeho ponuky pri zadávaní konkrétnej zákazky v rámci dynamického nákupného systému nie je možné sprístupniť,

c) ak nepredložil ponuku na konkrétnu zadávanú zákazku v rámci dynamického nákupného systému vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk, alebo

d) ktorý je súčasne členom skupiny dodávateľov.

* 1. Ponuka v elektronickej podobe predložená na konkrétnu zákazku zadávanú v rámci dynamického nákupného systému sa po uplynutí lehoty na predkladanie ponúk nesprístupní.
	2. Uchádzač môže predloženú ponuku pri zadávaní konkrétnej zákazky v rámci dynamického nákupného systému vziať späť do uplynutia lehoty na predkladanie ponúk.
	3. Späťvzatie ponuky predloženej na konkrétnu zákazku zadávanú v rámci dynamického nákupného systému je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou JOSEPHINE. Späťvzatú ponuku predloženú na konkrétnu zákazku zadávanú v rámci dynamického nákupného systému je potrebné doručiť spôsobom opísaným v týchto súťažných podkladoch v lehote na predkladanie ponúk.

**27 miesto a lehota na predkladanie ponúk**

27.1 Lehotu na predkladanie ponúk pri zadávaní zákaziek v rámci dynamického nákupného systému určí verejný obstarávateľ vo výzve na predkladanie ponúk a na Karte DNS.

27.2 Uchádzači predložia svoje ponuky na konkrétnu zadávanú zákazku v rámci dynamického nákupného systému v lehote na predkladanie ponúk výlučne elektronicky, spôsobom určeným funkcionalitou JOSEPHINE.

27.3 Obsah každej ponuky na konkrétnu zadávanú zákazku v rámci dynamického nákupného systému bude sprístupnený až po uplynutí lehoty na predkladanie ponúk, v lehote podľa zákona.

**28 lehota viazanosti ponúk**

28.1 Uchádzač je svojou ponukou na konkrétnu zadávanú zákazku v rámci dynamického nákupného systému viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk na konkrétnu zadávanú zákazku v rámci dynamického nákupného systému do uplynutia lehoty viazanosti ponúk stanovenej verejným obstarávateľom vo výzve na predkladanie ponúk.

28.2 Verejný obstarávateľ oznámi uchádzačom podľa zákona predpokladanú zmenenú lehotu viazanosti ponúk, ak zákon umožňuje lehotu viazanosti predĺžiť. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk.

**29 otváranie ponúk**

**Verejný obstarávateľ určí v rámci zadávania konkrétnej zákazky či sa bude uplatňovať elektronická aukcia.**

29.1 Otváranie ponúk je neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk

29.2 Neverejné otváranie ponúk, elektronicky, spôsobom určeným funkcionalitou JOSEPHINE, sa uskutoční v súlade so zákonom na mieste a v čase uvedenom vo výzve na predkladanie ponúk konkrétnej zákazky zadávanej v rámci dynamického nákupného systému, na adrese uvedenej podľa bodu 1. týchto súťažných podkladov, v zasadacej miestnosti č. 428.

**30 vyhodnocovanie ponúk**

30.1 Komisia vyhodnotí ponuky z hľadiska splnenia požiadaviek verejného obstarávateľa na predmet zákazky, ktoré uviedol vo výzve na predkladanie ponúk a/alebo v týchto súťažných podkladoch a v prípade pochybností overí správnosť informácií a dôkazov, ktoré poskytli uchádzači. Ak verejný obstarávateľ vyžadoval od uchádzačov zábezpeku, komisia posúdi zloženie zábezpeky. Ponuka predložená na konkrétnu zákazku zadávanú v rámci dynamického nákupného systému nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.

 *Alternatíva v postupe vyhodnocovania ponúk*

30.2 V prípade nepoužitia elektronickej aukcie sa vyhodnotenie ponuky z hľadiska splnenia požiadaviek na predmet zákazky uskutoční po vyhodnotení ponúk na základe kritérií na vyhodnotenie ponúk, a to nasledujúcim spôsobom:

* Komisia zostaví poradie ponúk uchádzačov na základe vyhodnotenia návrhov na plnenie kritéria.
* Komisia následne vyhodnotí u uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.

**31 vysvetľovanie ponuky, odôvodnenie mimoriadne nízkej ponuky**

31.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne - elektronicky spôsobom určeným funkcionalitou JOSEPHINE, požiada o vysvetlenie ponuky predloženej na konkrétnu zákazku zadávanú v rámci dynamického nákupného systému, a ak je to potrebné aj o predloženie dôkazov. Vysvetlením ponuky predloženej na konkrétnu zákazku zadávanú v rámci dynamického nákupného systému nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

31.2 Ak sa pri zadávaní konkrétnej zákazky v rámci dynamického nákupného systému javí ponuka ako mimoriadne nízka ponuka vo vzťahu k tovaru, stavebným prácam alebo službám, komisia písomne – elektronicky, spôsobom určeným funkcionalitou JOSEPHINE, požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä:

a) hospodárnosti stavebných postupov, hospodárnosti výrobných postupov alebo hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,

c) osobitosti tovaru, osobitosti stavebných prác alebo osobitosti služby navrhovanej uchádzačom,

d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva,

e) dodržiavania povinností voči subdodávateľom,

f) možnosti uchádzača získať štátnu pomoc.

31.3 Uchádzač musí doručiť písomne – elektronicky, spôsobom určeným funkcionalitou JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti o vysvetlenie, pokiaľ komisia neurčila dlhšiu lehotu.

31.4 V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.

31.5 Komisia zohľadní vysvetlenie ponuky uchádzača predloženej v rámci zadávania konkrétnej zákazky v rámci dynamického nákupného systému v súlade s požiadavkou podľa zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov.

**32 vylúčenie ponuky/uchádzača**

32.1 Verejný obstarávateľ podľa zákona vylúči uchádzača, ktorý je v tom istom postupe zadávania konkrétnej zákazky v rámci dynamického nákupného systému súčasne členom skupiny dodávateľov, ktorá predkladá ponuku.

32.2 Verejný obstarávateľ podľa zákona vylúči ponuku, ak:

- uchádzač nezložil zábezpeku podľa určených podmienok, ak ju verejný obstarávateľ vyžadoval,

- ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

- uchádzač nedoručí písomné vysvetlenie ponuky na základe požiadavky podľa zákona a to do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu,

- uchádzačom predložené vysvetlenie ponuky nie je svojim obsahom v súlade s požiadavkou podľa zákona,

- uchádzač nedoručí písomné - elektronicky spôsobom určeným funkcionalitou JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,

- uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa zákona,

- uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

- uchádzač sa pokúsil neoprávnene ovplyvniť postup verejného obstarávateľa.

32.3 Verejný obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie.

32.4 Verejný obstarávateľ písomne - elektronicky spôsobom určeným funkcionalitou JOSEPHINE, oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom podľa zákona a lehoty, v ktorej môže byť doručená námietka podľa zákona.

**33 vyhodnocovanie návrhov na plnenie kritérií**

33.1 Komisia zriadená verejným obstarávateľom v súlade so zákonom vyhodnotí ponuky uchádzačov predložených
v rámci zadávania konkrétnej zákazky v rámci dynamického nákupného systému, ktoré neboli vylúčené,
na základe objektívneho kritéria na vyhodnotenie ponúk, ktoré súvisí s predmetom zákazky a ktoré je nediskriminačné a podporuje hospodársku súťaž s cieľom určiť ekonomicky najvýhodnejšiu ponuku, určeného
v prílohe č. 3 Kritérium na vyhodnotenie ponúk, pravidlá jeho uplatnenia a pravidlá elektronickej aukcie týchto súťažných podkladov, v oznámení o vyhlásení verejného obstarávania, prípadne spresneného vo výzve
na predkladanie ponúk a na základe pravidiel ich uplatnenia.

1. **elektronická aukcia**

**Verejný obstarávateľ určí v rámci zadávania konkrétnej zákazky, či sa bude uplatňovať elektronická aukcia.**

 *Alternatíva, ak sa použije elektronická aukcia*

34.1 Informácie týkajúce sa priebehu elektronickej aukcie, informácie o použitých elektronických zariadeniach, podmienkach a špecifikácií technického pripojenia, prvkov, ktorých hodnoty budú predmetom elektronickej aukcie (za predpokladu, že sú kvantifikovateľné a dajú sa vyjadriť v číslach alebo percentách), limitov hodnôt, ktoré možno predložiť, vyplývajúcich z technických požiadaviek týkajúcich sa predmetu zákazky, informácií, ktoré budú uchádzačom sprístupnené v priebehu elektronickej aukcie, termínu ich sprístupnenia (ak to pripadá do úvahy), podmienok, za ktorých môže uchádzač predkladať nové hodnoty prvkov, najmä minimálne rozdiely, ktoré sa budú pri predkladaní ponúk predložených v rámci zadávania konkrétnej zákazky v rámci dynamického nákupného systému vyžadovať, ak to prichádza do úvahy, sú uvedené v prílohe č. 3 Kritérium na vyhodnotenie ponúk, pravidlá jeho uplatnenia a pravidlá elektronickej aukcie týchto súťažných podkladov.

**35 informácia o výsledku vyhodnocovania ponúk**

35.1 Verejný obstarávateľ po vyhodnotení ponúk predložených v rámci zadávania konkrétnej zákazky v rámci dynamického nákupného systému podľa zákona a po odoslaní všetkých oznámení o vylúčení uchádzača/uchádzačov, bezodkladne písomne, spôsobom určeným funkcionalitou JOSEPHINE oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov na Elektronickej tabuli. Úspešnému uchádzačovi bude oznámené, že verejný obstarávateľ jeho ponuku prijíma. Súčasne ostatným neúspešným uchádzačom jednotlivo bude oznámené, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača, informácie o charakteristikách a výhodách jeho ponuky a lehoty, v ktorej môže byť doručená námietka podľa zákona.

**Časť IX.**

**UZAVRETIE ZMLUVY**

**36 uzavretie zmluvy**

36.1 Uzavretá zmluva nesmie byť v rozpore s výzvou na predkladanie ponúk a s ponukou predloženou úspešným uchádzačom a výsledkom elektronickej aukcie (*ak sa elektronická aukcia použije).*

36.2 Verejný obstarávateľnesmie uzavrieť zmluvu alebo rámcovú dohodu s

a) uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, a nie je zapísaný v registri partnerov verejného sektora

b) uchádzačom, ktorého subdodávateľ alebo subdodávatelia podľa osobitného predpisu, majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora

c) uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku,

d) uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora majú v registri partnerov verejného sektora zapísaného konečného užívateľa výhod, ktorým je osoba podľa písmena c).

36.3 Úspešný uchádzač pred podpisom zmluvy, ktorá bude výsledkom zadávania konkrétnej/konkrétnych zákazky/zákaziek zadávaných v rámci kategórie dynamického nákupného systému, v rámci poskytnutia riadnej súčinnosti podľa § 56 ods. 8 zákona bude povinný:

1. uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom v prípade, že úspešný uchádzač zabezpečuje realizáciu predmetu zákazky subdodávateľmi,
2. v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 13.1 týchto súťažných podkladov,
3. predložiť dokumenty/povolenia špecifikované vo výzve na predkladanie ponúk v rámci zadávania konkrétnej zákazky - vzťahujúce sa na nákup, dodávku a distribúciu elektriny/plynu na účely zabezpečenia riadneho plnenia zmluvy v súlade s platnými právnymi predpismi v oblasti energetiky.
4. mať v registri partnerov verejného sektora zapísaných konečných užívateľov výhod v súlade so zákonom.

36.4 Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy podľa bodu 36.4 týchto súťažných podkladov tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona, ak bol na jej uzavretie písomne – elektronicky, spôsobom určeným funkcionalitou JOSEPHINE vyzvaný.

36.5 Ak úspešný uchádzač odmietne uzavrieť zmluvu alebo nie sú splnené povinnosti podľa § 56 ods. 8 zákona a bodu 36.4 týchto súťažných podkladov, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

36.6 Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

36.7 Uchádzač, ktorý sa umiestnil ako tretí v poradí je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

36.8 Ak ide o zákazku na poskytnutie služby, verejný obstarávateľ nevyžaduje údaje podľa bodu 36.4 písm. a) týchto súťažných podkladov o dodávateľovi tovaru.

36.9 V relevantných prípadoch bude verejný obstarávateľ postupovať v súlade s § 18 zákona, resp. podľa § 81 zákona.

36.10 Verejný obstarávateľ môže odstúpiť od zmluvy uzavretej s uchádzačom, ktorý nebol v čase uzavretia zmluvy zapísaný v registri partnerov verejného sektora alebo ak bol vymazaný z registra partnerov verejného sektora.

36.11 Postup tohto verejného obstarávania, ktorý osobitne nie je upravený týmito súťažnými podkladmi, sa riadi príslušnými ustanoveniami zákona.

### Ochrana osobných údajov

* 1. Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.
	2. Verejný obstarávateľ si dovoľuje upozorniť záujemcov/uchádzačov, aby pri príprave žiadostí o účasť a ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.